OTADUI BITERI (EAJ, 2013-02-14):
Eskerrik asko presidente andrea, lehendakaria, sailburu jauna, legebiltzarkideok, eguerdi on dagoeneko guztioi.
Maneiro jauna aitortu behar dot ekina zarela, ekina izatea bertute bat izan ahal da, baina nonbaiten irakurri dot oker bera bi aldiz egitea ez dela okerra, baizik eta norberaren aukera.
Eta esan behar dotzut ulergaitza egiten zaidala ekimen hau birritan txarto aurkeztea. Eta aurreko guzti hori gutxi balitz gainera zure ekimena prezipitatua edo azkarregia iruditzen zaigu.
2010. urtean eztabaida hau ekarri zenuen Legebiltzarrera eta orduan bakarrik gelditu zinen eta uste dot gaurkoan ere bakarrik geldituko zarela. Uste dut, orduan bozeramaile guztiek esan zizutela txarto planteatzen zenuela zure proposamena eta gaurkoan gauza bera egin dozu.
Ba, zergatik? Ondotxo jakin beharko zenuke zuk planteatzen dozuna ez dela Eusko Legebiltzarrerako Hauteskundeei buruzko Legea aldatzearekin lortzen, baizik eta Estatutua aldatu beharko litzateke hauteskunde barruti bakarra ezartzeko.
Eta badakizu gainera Estatutua aldatzeak zer nolako gehiengoak eta tramitazioak eskatzen dituen. Legebiltzar honetako gehiengo osoa eta baita ere Gorte Nagusien gehiengoa ere.
Eta hori gutxi balitz, oker nabarmenagoa egiten dozu oraingoan. Izan ere, bigarren puntuan eskatzen dozu beharrezko aldaketak egitea lurralde historiko bakoitzaren Batzar Orokorrak hautatzeko.
Kasu honetan, ez zara bakarrik Estatutuaren gainetik pasatzen, oraingoan lurralde historikoen 7. artikulua indarrik gabe uzten dozu aktoan. Badirudi ahaztu egiten dituzula zeintzuk diren lurralde historikoen konpetentzia esklusiboa. Ez ditut hemen errepikatuko lehen eman genduzan argudioak, ezagunak direlako eta gure jarrera ez delako aldatu.
Eta azkenik esatea zure ekimena prezipitatua ere badela. Izan ere Pastor jaunak aipatu duen moduan, batzorde txostengilea erabaki genuen...
...esatea zure ekimena prezipitatua ere badela, izan ere, Pastor jaunak aipatu duen moduan, batzorde txostengilea eratzea erabaki genuen oin dela hiru aste, gure erakundeen egituraren azterketa egiteko, gure egitura egokitzeko egungo errealitate politiko, ekonomiko eta sozialera.
Eta gu prest gaude, honi guztiari buruz berba egiteko, eta uste dugu sortuko den batzorde hori foro egokia izango dela honelako kontuei buruz berba egin, eztabaidatu eta adostasunetara heltzeko.
Gure taldetik behintzat uste dugulako horrelako planteamenduek ahalik eta adostasunik zabalena eskatzen dutelako.
Orduan, zuk aurkeztutako bost puntuei ezezko borobila emango diegu eta ezezkoa arrazoitzen ahaleginduko naiz.
Lehenengo eta bigarren puntuen ezezkoa jadanik azalduta dago, baina ekimen honetan nobedade batzuk planteatzen duzu eta horien inguruan esatea zure eskaerari jaramon egingo bagenio eta Ganbara honetako eskainoak gutxituko balira, partehartzea mugatuko litzakeela eta zure moduko alderdi gutxiengodunek oso gatxa izango zenuketela ordezkaritza izatea Ganbara honetan edo kasuan kasuko Batzar Orokorretan.
Horregatik, kontraesana ikusten dugu zure planteamenduan. Bai, alde batetik partehartzea indartzea eskatzen duzulako eta jarraian kontrakoa proposatzen duzulako. Eta badago beste kontraesan bat eta gainera zure kasuan da de las de manual, ze zuri hainbeste gustatzen zaizu duplizitateei buruz berba egitea, ba jakizu, jakin ezazu, duplizidade bat zaudela proposatzen, zuk ontzat ematen duzulako duplizitatea dagoela administrazio batek eskumenik gabe iharduten duenean eta hori zabiltza planteatzen hain zuzen ere.
Eskumenik ez duen erakunde batek eskuhartzea berea ez den gai baten. Orduan zertan gelditzen gara?
Eta klaro, ba planteamendu hauek eraman behar dira dagokien erakundeetara, kasu honetan Batzar Nagusietara. Zer gertatzen da? Bertan ordezkaritzarik ez daukazuela eta orduan bigarrenez ekartzen duzu eta gainera bigarrenez txarto planteatuta.
Hirugarren puntuari dagokionez, aurreko debatean esan zen moduan, alderdien demokratizazioari dagokionez geurean partehartze handienarekin hautatzen ditugu karguak. Orduan, ba bueno, esatea hori zuenean daukazuen arazo bat izango dela guk gaindituta daukagu oso ondo.
Eta laugarren eta bosgarren puntuetako bateraezintasunei dagokienez, oker berbera egiten duzu ze sufragio aktibo eta pasiboari buruzko oinarri oinarrizko edukia egituratzen duen lege organikoa ahaztu egiten zaizu.
Eta karguen pilatzeari buruz, zuzenean ukitzen nauenez gaiak, esan behar dizut neurri handi baten ulertzen dudala zuk egiten duzun errebindikazio hau. Izan ere, ordezkari bakarra zara hemen eta orduan ez duzu ezagutzen zer den taldeko lana, taldean lan egitea.
Eta argi utzi nahi dut hemen inportanteena dela soldata bi ez pilatzea, hori da inportanteena baina kargu bi pilatzea, nire ustez, ez da desegoki, alderantziz, aberasgarria izan ahal da eta adibideak ipiniko dizkizut, bai, bai.
Ez duzu uste bertan gauden zinegotzi eta alkateok herritarren kezkak de primera mano ezagutzen ditugula? Ez al dugu esaten udalak garela herritarrengandik hurbilen gauden erakundeak?
Zentzu horretan uste dut ekarpen positiboa egin dezakegula Ganbara honetan, toki mailako ikuspuntua ekarriz, izan ere hemen udalerrietan eragina duten hainbat eta hainbat lege onartu egiten ditugu, eta alderantziz ere oso probetxugarria gure udaletan erabiltzeko hemen hartzen dugun jakintza eza eta ezagupide guztiak.
Zure berbak dira, esan duzu alkate eta legebiltzarkidea izatea "que es sencillamente una decisión disparatada y un menosprecio a los ciudadanos". Bueno, ba nik uste dut herritarrei dagokiela hori epaitzea, ezta? Eta herritarrek dagoeneko epaitu egin dute. Ganbara honetan lehenengo alderdia, Euzko Alderdi Jeltzalea da eta esan behar dizut Euzko Abertzaleak taldean gaudela hiru alkate, alkateorde bi, eta sei zinegotzi.
Gainera esaten duzu zure justifikazioan "sabia nueva" edo hori erraztu behar dela. Ba beitu, hartu egizu gure taldearen eredua. Eta gainera zinegotzi askoren eredua jarri nahi dizut, zer gertatzen da zinegotzi asko eta askorekin? Nik esango nuke zinegotzi ia guztiekin. Ez daukatela liberaziorik eta euren lana egiteaz gain, euren behar postuetara joateaz gain, zinegotzi lanak egin behar dituzte.
Horrek eskatzen duen dedikazio eta ahaleginarekin. Argi dago Maneiro jauna bigarren saiakera honetan ere ez gaituzula konbentzituko nahiz eta zure justifikazioan ahalegindu egin zaren hobeto janzten asuntoa, eta horretarako baliatu zara herritarren eta politikaren artean dagoen banaketa edo distantziarekin.
Hortik dator hain zuzen ere guk aurkeztu dugun osoko zuzenketa. Porque entendemos que con la propuesta de UPyD no se va acabar, con estos cinco puntos que plantea UPyD, no se va acabar ni con la desconfianza de los vascos con la política, ni con la irritación ni tampoco con su indiferencia.
Y entendemos que para que los ciudadanos recuperen su confianza en la política y en la administración, la administración tiene que cambiar su actual cultura de organización. Se trata de ir cambiando la cultura de que el ciudadano se tenga que ajustar a los requerimientos de la administración por la cultura en que la administración se articule sobre la base de buscar la mejor forma de satisfacer las necesidades de la ciudadanía.
Se trata de configurar una administración cercana a la ciudadanía. Se trata de profundizar en la democracia participativa, y establecer mecanismos permanentes de diálogo, negociación y acuerdo con la ciudadanía sobre las decisiones más importantes que le atañen directamente.
Y tomando eso sí, siempre, como base la transparencia para que las personas estén bien informadas en todo momento de las políticas públicas.
Eta bukatzeko Pastor jaunari esatea, koherentziagatik ezin dugula zure zuzenketaren lehenengo puntua onartu. Eta izan ere, hemen udal legea eztabaidatu genuenean eman nizun argumentu berbera erabiliko dut, utziozu Jaurlaritzari kalendario legislatiboa ekartzen, ondinoko bi hilabete pasatu dira lasai, ekarrik du, baina itxi heureri gobernuari daukan eskumen hori egikaritzen.
Eta uste egingo bazenute hemengo legea, legebiltzarrerako legea aldatzea hain presazkoa eta hain inportantea izango balitz zuentzako, ez zenukete itxarongo egin zenuten moduan 2012. urterarte.
Besterik ez, eskerrik asko.